
1.	Veiklos rezultatai
1.1.	Pažanga, padaryta įgyvendinant programą. Reglamento (ES) 2021/1147 35 straipsnio 2 dalies a punktas
Kiekvieno konkretaus tikslo atveju pateikite informaciją apie pažangą, padarytą įgyvendinant programą ir siekiant joje nustatytų tarpinių ir siektinų reikšmių, remiantis naujausiais duomenimis, kaip reikalaujama pagal Reglamento (ES) 2021/1060 42 straipsnį. Tai suvestiniai duomenys, pateikiami iki metų, einančių prieš metus, kuriais pateikiama ataskaita, liepos 31 d.
Pageidautina, kad kiekvieno konkretaus tikslo atveju informacija apie pažangą būtų suskirstoma pagal programoje nustatytas įgyvendinimo priemones, orientacinius veiksmus ir pageidaujamus rezultatus. 
Taip pat aprašykite visus veiksmus, kurių imtasi, ir atitinkamą veiklą, susijusią su partnerystės įgyvendinimu, kaip numatyta Reglamento (ES) 2021/1060 8 straipsnio 2 dalyje.
	2023 m. liepos 31 d. patvirtinus pagrindinį nacionalinį dokumentą, reglamentuojantį projektų finansavimą ir administravimą, bei paraleliai sukūrus atitinkamus informacinės sistemos modulius, iš viso paskelbta kvietimų už 10,5 mln. Eur., pasirašytos 6 projektų sutartys ir įgyvendinami projektai už 2,9 mln. Eur. 
Per ataskaitinį laikotarpį įgyvendinami projektai pagal KT1:
1. Prieglobsčio prašytojų priėmimo infrastruktūros atnaujinimas ir plėtra. Multifunkcinio pastato komplekse Užsieniečių registracijos centre bus sukurtos 75 vietos priėmimo infrastruktūroje pagal Sąjungos acquis. Ataskaitiniu laikotarpiu buvo deklaruota didžioji dalis patirtų išlaidų, tačiau galutiniai rezultatai bus deklaruoti ateinančiais ataskaitiniais metais. Įgyvendinant kitą projektą bus modernizuota ir įdiegta Pabėgėlių administravimo informacinė sistema, leisianti informacinių technologijų priemonėmis sudaryti sąlygas automatizuoti ir lanksčiau bei efektyviau vykdyti užsieniečių apskaitą: automatizuotai vykdyti asmenų registravimą, aprūpinimą, lėšų (pašalpų) skyrimą, paslaugų planavimą, stebėseną ir analizę bei suteikti galimybes priimti duomenimis grįstus sprendimus. Ataskaitiniu laikotarpiu paskelbti viešieji pirkimai paslaugoms pirkti.
2. Materialinių sąlygų ir paslaugų teikimo užtikrinimas užsieniečiams. Projekto metu prieglobsčio prašytojams teikiamos paslaugos: socialinis, teisinis, psichologinis konsultavimas, konsultavimas humanitariniais klausimais, sociokultūrinių ir socialinių įgūdžių ugdymas, teikta humanitarinė pagalba maisto produktais, medicininė pagalba. Ataskaitiniu laikotarpiu paslaugų poreikis buvo santykinai mažas dėl mažo tikslinės grupės narių skaičiaus, bet skaičius lėtai auga. 
3. Prieglobsčio prašytojų teisių įgyvendinimo užtikrinimas. Įgyvendindamas šį projektą Migracijos departamentas prie Vidaus reiklų ministerijos užtikrino teisines ir vertimo paslaugas prieglobsčio prašytojams prieglobsčio procedūrų metu. Duomenų perdavimo ataskaitose deklaruoti projekto pasiekti rezultatai ir panaudotos lėšos. 
Per ataskaitinį laikotarpį vykdyti šie projektai pagal KT2:
4. Tarptautinės migracijos organizacijos Vilniaus biuras vieno langeliu principu nuotoliu ir gyvai teikia konsultacijas apie gyvenimą ir integraciją Lietuvoje. Nors projekto sutartis pasirašyta tik 2024 m. liepos 1 d. (dėl ilgai užtrukusio sutarties suderinimo ir pasirašymo), tačiau tinkamos finansuoti išlaidos yra nuo 2024 m. sausio 1 d. Iš viso suteikta daugiau nei 5000 individualių konsultacijų teisiniais, socialiniais ir kasdieniais klausimais. Organizuota emocinės paramos sistema. Psichologo pagalba padėjo užsieniečiams spręsti su stresu ir nerimu susijusius klausimus, o suorganizuotos trys savitarpio pagalbos grupės sudarė sąlygas dalyviams dalintis patirtimi, užmegzti ryšius ir gauti tarpusavio paramą. Sukurti ir aktyviai palaikomi „Facebook“ https://www.facebook.com/micenterlithuania ir "Telegram"  (Telegram: Contact @MiCenter_Lithuania) kanalai. Suorganizuoti renginiai leido užsieniečiams geriau pažinti vietinę bendruomenę ir kultūrą, o vietos gyventojai turėjo galimybę susipažinti su Lietuvoje gyvenančiais užsieniečiais, skatino dalyvius užmegzti kontaktus, diskutuoti. Straipsniai ir interviu žiniasklaidoje padėjo keisti viešąją nuomonę apie užsieniečius bei mažinti neigiamus stereotipus. Dalyvavimas renginiuose suteikė galimybę viešai kalbėti apie integracijos svarbą, pabrėžti užsieniečių indėlį į Lietuvos visuomenę bei skatinti toleranciją ir supratingumą. Pasiekti rezultatai bus deklaruoti ateinančiais ataskaitiniais metais.

Per ataskaitinį laikotarpį vykdyti šie projektai pagal KT3:
5. Trečiųjų šalių piliečių priverstinio grąžinimo, savanoriško grįžimo procedūrų organizavimas ir paslaugų teikimas vykdomas Valstybės sienos apsaugos tarnybos prie Vidaus reikalų ministerijos. Ataskaitiniu laikotarpiu trečiųjų šalių piliečiams teiktos savanoriško grįžimo paslaugos, organizuotos priverstinio grąžinimo procedūros atitinkančios žmogaus teisių standartus, teiktos paslaugos siekiant užtikrinti efektyvų asmens tapatybės nustatymą. Ataskaitiniu laikotarpiu savanoriškai grįžo 7 asmenys, priverstinai grąžinti 49 asmenys. Pasiekti rodikliai bus deklaruoti ateinančiais ataskaitiniais metais.
6. 2024 m. birželio mėn. pradėtas įgyvendinti Išsiuntimo operacijų stebėsenos projektas. Vykdyti viešieji pirkimai paslaugoms įsigyti, tačiau tiesioginės projekto veiklos nebuvo pradėtos įgyvendinti.

7. Pagal KT4 į Lietuvą per ataskaitinį laikotarpį faktiškai persikelti 5 asmenys, apie kuriuos jau buvo pranešta praeitų metų įgyvendinimo ataskaitoje. Verta pažymėti, kad dėl pasikeitusių perkėlimus reglamentuojančių nuostatų lyginant su ankstesniu laikotarpiu t.y. reikalavimo šiuos atvejus administruoti ir lėšas bei dalyvius deklaruoti kaip ir kitų veiksmų, šiuo metu nėra galimybės pilnai (įskaitant lėšų deklaravimą) deklaruoti iš 2021–2027 m. programos lėšų visų, faktiškai į Lietuvą perkeltų 7 asmenų iš kitų Europos Sąjungos valstybių narių ir 20 asmenų priimtų humanitarinio priėmimo būdu. Tikimasi juos deklaruoti ateinančiu ataskaitiniu laikotarpiu.

Siekiant įgyvendinti visapusišką partnerystę, vadovaujančioji institucija į 2021–2027 m. Prieglobsčio, migracijos ir integracijos fondo veiksmų programos Stebėsenos komitetą įtraukė už Sienų valdymo ir vizų politikos finansinės paramos priemonės (SVVP) ir Vidaus saugumo fondų (VSF), taip pat Europos socialinio fondo ir Europos Sąjungos 2021-2027 m. nacionalinės programos įgyvendinimą atsakingus asmenis, socialinius ir ekonominius partnerius, nevyriausybines organizacijas, akademinės bendruomenės atstovus, Lietuvos Respublikos Vyriausybės kanceliarijos atstovus, Lietuvos Respublikos švietimo, mokslo ir sporto ministerijos, Lietuvos Respublikos sveikatos ministerijos, Kultūros ministerijos, Ekonomikos ir inovacijų ministerijos atstovus.



1.2.	Klausimai, darantys poveikį programos veiklos rezultatams. Reglamento (ES) 2021/1147 35 straipsnio 2 dalies b punktas
Aprašykite visus su kiekvienu konkrečiu tikslu susijusius klausimus, ataskaitiniais metais dariusius poveikį programos veiklos rezultatams, ir visus veiksmus, kurių imtasi jiems spręsti. 
Jeigu įmanoma ir aktualu, turėtumėte atskirti klausimus, susijusius su:
1. nepakankamu informacijos, susijusios su pasiekimais, kiekiu[footnoteRef:2]; [2: 	Tai atvejai, kai yra atotrūkis tarp nominalaus siektinų reikšmių pasiekimo lygio, vertinamo pagal rodiklius, ir faktinės įgyvendinimo pažangos. Pavyzdžiui, informacijos apie produktą ir rezultatus gali būti pateikiama nepakankamai dėl problemų, susijusių su IT sistemos plėtojimu, vykdomais veiksmais, apie kurių produktą ir rezultatus dar nepranešta, arba problemų, susijusių su duomenų rinkimu, dėl kurių ataskaitos teikiamos lėtai arba jų duomenys neišsamūs, ir kt.] 

· siektinų reikšmių nustatymu[footnoteRef:3]; [3: 	Tai atvejai, kai siektinų reikšmių pasiekimo lygis yra žemas ne dėl lėtos pažangos, o dėl to, kad nustatomi netinkami arba nerealūs tikslai. Tai gali būti patirtis, įgyta kuriant tikslų nustatymo metodiką, kaip antai klaidingos ar neišsamios prielaidos arba klausimai, susiję su pasirinktais lyginamaisiais dydžiais, ir planuojami jos pakeitimai.] 

· su procedūromis susijusiu vėlavimu ir administraciniais gebėjimais[footnoteRef:4]; [4: 	Pavyzdžiui, su konkurso procedūromis susiję klausimai, su audito procedūromis susiję klausimai, su išteklių trūkumu vadovaujančiosios institucijos lygmeniu susiję klausimai, nenumatytas vėlavimas priimant programą ir kt.] 

· konteksto pokyčiais[footnoteRef:5]; [5: 	Tai gali būti, pavyzdžiui, socialiniai, ekonominiai arba politiniai veiksniai, reglamentavimo konteksto pokyčiai ir kt.] 

· veiksmų planavimu ir (arba) įgyvendinimu[footnoteRef:6];  [6: 	Pavyzdžiui, su veiksmo taikymo sritimi susiję klausimai (kaip antai tinkamumo kriterijai), mažas paramos gavėjų arba dalyvių susidomėjimas, bet kokie nukrypimai veiksmų įgyvendinimo metu ir kt. ] 

· bet kokiais kitais klausimais. 
Aprašykite visus strategijos arba nacionalinių tikslų pokyčius arba visus veiksnius, dėl kurių ateityje gali įvykti pokyčiai, taip pat dėl tų pokyčių atsiradusius siektinų reikšmių, apskaičiuojamų taikant veiklos rezultatų, stebėsenos ir vertinimo sistemos nustatymo metodiką, pakeitimus.
Įtraukite informaciją apie visas pagrįstas su fondo veiklos įgyvendinimu susijusias Komisijos pateiktas nuomones dėl įsipareigojimų nevykdymo procedūrų pagal Sutarties dėl Europos Sąjungos veikimo (SESV) 258 straipsnį.
	Per ataskaitinį laikotarpį vyko Lietuvos migrantų priėmimo sistemos reforma. Pokyčiai pradėti 2022 m. gegužės 25 d. Vyriausybei pritarus Migrantų priėmimo ir apgyvendinimo sistemos pertvarkos koncepcijai ir pavedus atsakingoms ministerijoms parengti šiai koncepcijai įgyvendinti reikalingus teisės aktų projektus. Reforma pradėta vykdyti kaip migracijos krizės dėl masinio užsieniečių antplūdžio iš Baltarusijos pasekmė ir karo pabėgėlių iš Ukrainos priėmimo kontekste. Esminis Migrantų priėmimo ir apgyvendinimo sistemos reformos elementas – konsoliduoti migrantų priėmimo sąlygų užtikrinimo funkcijas vienoje institucijoje. Taip siekiama optimaliai panaudoti finansinius, žmogiškuosius ir infrastruktūros išteklius, juos efektyviai ir nuosekliai nukreipiant į migrantų priėmimo poreikių identifikavimą bei užtikrinimą. Siekiant sudaryti teisines prielaidas migrantų priėmimo ir apgyvendinimo sistemos pertvarkai parengti Lietuvos Respublikos įstatymo „Dėl užsieniečių teisinės padėties“ keitimai, kurie Seime priimti 2024 m. gegužės mėnesį. Tai sudarė sąlygas Socialinės apsaugos ir darbo ministerijai perimti visų prieglobsčio prašytojų apgyvendinimo ir priėmimo sąlygų užtikrinimo funkcijas, valstybės garantuojamos teisinės pagalbos paslaugų teikimą ir pažeidžiamumo nustatymo funkcijas. Tuo tikslu įsteigta ir nuo 2025 m. sausio 1 d. veiklą pradėjo Priėmimo ir prieglobsčio agentūra, kuri užtikrins migrantų apgyvendinimo centralizavimą vienoje įstaigoje. 
Masinis užsieniečių antplūdis per Baltarusijos Respublikos sieną 2021 m. ir Ukrainos karo pabėgėlių priėmimas atskleidė būtinybę didinti priėmimo sistemos pajėgumus, dėl šios priežasties buvo keista programa ir numatyta sukurti papildomą apgyvendinimo vietų skaičių prieglobsčio prašytojams ir kitiems trečiųjų šalių piliečiams kuriamoje infrastuktūroje, bei ieškota alternatyvių ir papildomų finansavimo šaltinių. 2023 m. rudenį Lietuva gavo papildomą finansavimą 9 813 762,65 Eur pagal Europos Sąjungos paramos pagal tematinę priemonę Nr. AMIF/2023/SA/1.2.1. „MS under pressure – Reception at the external border”. Pažymėtina, kad šio projekto veiklos faktiškai bus pradėtos 2025 m., nes ataskaitiniu laikotarpiu buvo rengiamas investicinis projektas ir kiti dokumentai, kurių poreikį reglamentuoja nacionalinė Strateginio valdymo metodika. 
PMIF taikant Reglamento (ES) Nr. 2021/1060 nuostatas kaip ir kitiems fondams, PMIF nacionaliniu lygmeniu prarado lankstumą ir greitį reaguojant į bet kokius investicijų pasikeitimus, taip pat padidėjo administracinė našta.
Nors Lietuvos nacionalinė programa buvo patvirtinta 2022 m. rugsėjo 4 d., tačiau kaip tik tuo metu Lietuva visus išteklius sutelkė priimant Ukrainos karo pabėgėlius ir jų integracijai Lietuvoje. Taip pat pratęsus 2014–2020 m. programos įgyvendinimą dalies projektų veiklų įgyvendinimas buvo pratęstas iki 2023 m. gruodžio 31 d. siekiant panaudoti projektams skirtas lėšas. Dėl šios priežasties 2021–2027 m. programos projektai pradėti tik baigus įgyvendinti 2014–2020 m. programos projektus siekiant išvengti dvigubo finansavimo. Dviejų programų administravimas lėtino 2021–2027 m. programos įgyvendinimą. Taip pat atkreiptinas dėmesys į tai, kad programoje ganėtinai didelę dalį investicijų sudaro „minkštosios“ veiklos, (t.y. paslaugų teikimas), kurias įgyvendinant lėšos naudojamos kur kas lėčiau nei įgyvendinant infrastruktūros projektus. Visa tai tik pavėlino programos įgyvendinimo pradžią ir tarpinių rodiklių pasiekimą, tačiau galutiniam rezultatui tikėtina tai neturės reikšmingos įtakos.
Be aukščiau paminėtų priežasčių lėtinusių programos įgyvendinimą verta paminėti, kad nepaisant to, kad kvietimai pagal KT2, siekiant vieno langelio principu teikti nemokamas konsultacijas ir informaciją trečiųjų šalių piliečiams bei asmenims be pilietybės, kad palengvinti jų integraciją Lietuvos Respublikoje ir padidinti jų įtrauktį į visuomenę, taip pat pagal KT3, siekiant užtikrinti savanoriško grįžimo ir reintegracijos pagalbą, paskelbti dar 2023 m. lapkričio mėnesį ir paraiškų vertinimai baigti nustatytais terminais, tačiau pačios sutartys su projekto vykdytojais pasirašytos tik 2024 m. liepos mėn. dėl užsitęsusių derybų su projektų vykdytoju Tarptautinės migracijos organizacija, kadangi nustačius Reglamento (ES) 2021/1147 22 str. atskiras sąlygas tarptautinėms organizacijoms (detali informacija valstybėms narėms apie šio straipsnio taikymą pateikta tik 2024 m. kovo mėn. vykusiame Vidaus reiklų fondų posėdyje), šių sutarčių derinimas užtruko siekiant suderinti Tarptautinės migracijos organizacijos lūkesčius ir jų taikomus teisės aktus su Reglamento (ES) 2021/1147 ir Reglamento (ES) 2021/1060 taikomais reikalavimais ir nacionaliniais teisės aktais užtikrinant patikimą valdymo ir kontrolės sistemą. 


1.3.	Konkrečios poveikio švelninimo priemonės
Jeigu aktualu, trumpai aprašykite, kaip programos veiksmai padėjo sušvelninti staigių spaudimo, susijusio su migracija, pokyčių, įvykusių dėl nenumatyto socialinės ir ekonominės arba politinės padėties pablogėjimo atitinkamose trečiosiose šalyse, poveikį. Jeigu įmanoma, nurodykite šiuo tikslu perskirstytų išteklių kiekį ir susijusius produktus bei pasiektus rezultatus. 
Ypatingą dėmesį skirkite veiksmams, vykdytiems siekiant sušvelninti tokių staigių pokyčių poveikį, kurių rezultatai gali būti nevisiškai atspindimi vertinant bendrus produkto ir rezultato rodiklius. 
	[bookmark: _Hlk156915787]2023 m. rugsėjo pabaigoje Lietuvoje buvo 73,69 tūkst. asmenų, pasitraukusių iš Ukrainos. Beveik 50 proc. atvykusiųjų apsistoję Vilniuje, Kaune, Klaipėdoje ir tai, iš esmės, keičia miestų demografinę situaciją bei reikalauja didinti savivaldybių kompetencijas ir investuoti į integracines priemones. Tuo tikslu pabėgėlių iš Ukrainos priėmimas ir ankstyva integracija buvo vykdomi iš projekto Nr. HOME/2022/AMIF/AG/EMAS/TF1/LT/0013 finansuojamo iš Prieglobsčio, migracijos ir integracijos fondo pagal tematinę priemonę „Pagalba ekstremaliosios situacijos atveju”. Šis projektas leido sustiprinti savivaldybių kompetencijas integracijos srityje ir pasiruošti rezervinį laikino pagyvendinimo vietų skaičių karo pabėgėliams iš Ukrainos. 

Pasitelkti kiti ES fondai ir finansavimo šaltiniai (žr. 2 punktą).
Pasikeitusi demografinė situacija sąlygojo poreikį tikslinti PMIF programą ir peržiūrėti suplanuotas intervencijas. Padidintos investicijos į savivaldybių kompetencijų kėlimą, atitinkamai padidintas siektinas rodiklis ir planuojamos intervencijos geografinė apimtis. Peržiūrėta planuota komunikacijos intervencija ją modifikuojant į informacijos prieigos tikslinei grupei didinimą siekiant atliepti atvykusių užsieniečių poreikį gauti informaciją vieno langelio principu.
Bendram programos įgyvendinimui vadovaujančiosios institucijos vertinimu nurodyti veiksmai reikšmingos įtakos neturės.



1.4.	Veiklos parama. Reglamento (ES) 2021/1147 21 straipsnio 3 dalis
Jeigu ataskaitiniais metais buvo naudojama veiklos parama, aprašykite, kaip ji padėjo pasiekti fondo tikslų[footnoteRef:7].  [7: 	Jei tai aktualu, remkitės informacija, kurią apima Reglamentas (ES) 2021/1147 ir kuri buvo gauta atlikus Šengeno vertinimus pagal 2013 m. spalio 7 d. Tarybos reglamentą (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27), ir 2022 m. birželio 9 d. Tarybos reglamentą (ES) 2022/922 dėl tikrinimo, kaip taikoma Šengeno acquis, vertinimo ir stebėsenos mechanizmo sukūrimo ir veikimo, kuriuo panaikinamas Reglamentas (ES) Nr. 1053/2013 (OL L 160, 2022 6 15, p. 1).] 

Jeigu visos bendros tinkamos finansuoti veiklos paramos, skirtos atrinktiems veiksmams, išlaidos ataskaitinių metų pabaigoje viršija 15 proc. visų programos asignavimų, paaiškinkite priežastis. Be to, jeigu kyla rizika, kad ši riba bus viršyta iki programavimo laikotarpio pabaigos, apibūdinkite priemones, numatytas šiai rizikai sušvelninti. 
	Veiklos parama programoje nenumatyta įgyvendinti.


1.5.	Konkretūs veiksmai[footnoteRef:8]  [8: 	Konkrečių tarpvalstybinio pobūdžio veiksmų atveju šio skirsnio taikymo sritis skiriasi priklausomai nuo vaidmenų ir atsakomybės pasiskirstymo tarp vadovaujančių valstybių narių ir kitų dalyvaujančių valstybių narių, taip pat pasirinkto naudoti ataskaitų teikimo metodo. Tai aprašyta 2022 m. vasario 14 d. Komisijos pranešime „Konkretūs tarpvalstybiniai veiksmai pagal Prieglobsčio, migracijos ir integracijos fondą (PMIF), sienų valdymo ir vizų politikos finansinės paramos priemonę (SVVP) ir Vidaus saugumo fondą (VSF). Partnerių susitarimai“ (Ares(2022) 1060102).] 

Aprašykite pagrindinius su per ataskaitinius metus atliktais konkrečiais veiksmais susijusius pasiekimus ir tai, kaip jais buvo prisidėta siekiant programos tikslų ir kuriant Sąjungos pridėtinę vertę[footnoteRef:9].  [9: 	Sąjungos pridėtinė vertė apibrėžiama kaip sukurti rezultatai, viršijantys tai, ką valstybės narės būtų pasiekusios, veikdamos pavieniui. ] 

Aprašykite atskirų veiksmų pažangą tiek procedūriniu[footnoteRef:10], tiek veiklos požiūriu[footnoteRef:11] ir pabrėžkite bet kokias problemas, turinčias įtakos jų rezultatams, ypač bet kokią riziką, kad nebus panaudoti visi asignavimai.  [10: 	Pavyzdžiui, susijusią su viešųjų pirkimų veikla arba kitais parengiamaisiais veiksmais, kurių buvo imtasi.]  [11: 	Pavyzdžiui, kiek tai susiję su įgyvendinimo matais, produktais, rezultatais ir kt.] 

Jeigu reikia, suskirstykite šią informaciją projektų lygmeniu. Jeigu tikėtina, kad bus nukrypimų nuo pradinio plano, paaiškinkite jų priežastis, aprašykite poveikio švelninimo veiksmus, kurių buvo imtasi, ir pateikite patikslintą tvarkaraštį.
	Ref.Ares (2023)7263804-25/10/2023 m. Europos Komisijai patvirtinus finansavimą pagal priemonę AMIF/2023/SA/1.2.1. „MS under pressure – Reception at the external border“, ataskaitiniu laikotarpiu buvo keista projekto sutartis (dėl projekto vykdytojų pasikeitimų ir veiklų bei rodiklių pokyčių), Stebėsenos komitetui pritarus pakeista programa, nacionaliniu lygmeniu pakeisti reikalingi teisės aktai ir parengtas investicinis projektas, rengiamas kvietimas. Dėl nacionalinio reguliavimo keliamų reikalavimų investiciniams projektams ir būtiniems parengti dokumentams, veiksmai nepradėti įgyvendinti, tačiau įvertinus, kad tai suteikė pakankamai laiko projekto vykdytojams pasirengti tiek pačių projektų kokybiškam įgyvendinimui, tiek kokybiškai pasirengti viešųjų pirkimų procedūroms projektų įgyvendinimui, tikimasi, kad toliau įgyvendinimas vyks sklandžiai. Ateityje bus ieškoma galimybių ir imamasi priemonių kaip šiuos procesus pagreitinti. Pasiekti rezultatai bus deklaruojami kitais ataskaitiniais metais.


Toliau pateikiamoje lentelėje įrašykite išsamią informaciją apie visus konkrečius nacionaliniu lygmeniu pagal programą įgyvendintus veiksmus. Ataskaitos apie konkrečius tarpvalstybinius veiksmus turėtų būti suderinamos su pasirinktu ataskaitų teikimo būdu[footnoteRef:12]. [12: 	Kaip nurodyta 2022 m. vasario 14 d. Komisijos pranešime (Ares(2022) 1060102).] 

	Konkretus tikslas
	Veiksmo pavadinimas / numeris
	Paramos gavėjas
	Įgyvendinimo laikotarpis
	Tinkamos finansuoti išlaidos[footnoteRef:13] [13: 	Visos tinkamos finansuoti atrinktų veiksmų išlaidos, apie kurias Komisijai pranešta iki paskutinių ataskaitinių metų liepos 31 d.] 

	Tinkamos finansuoti išlaidos[footnoteRef:14] [14: 	Visa iki paskutinių ataskaitinių metų liepos 31 d. paramos gavėjų vadovaujančiajai institucijai deklaruota tinkamų finansuoti išlaidų suma.] 

	Pažanga, susijusi su atitinkamais bendraisiais ir (arba) konkrečios programos rodikliais[footnoteRef:15] [15: 	Jeigu konkrečiais veiksmais papildomi ankstesni veiksmai ir nėra specialios stebėsenos tvarkos, apie produktą ir rezultatus pranešama proporcingai.] 


	
	
	
	
	
	
	Produktas
	Rezultatas

	
	
	
	
	
	
	
	



[bookmark: _Hlk126075610][bookmark: _Hlk126136933]1.6.	Perkėlimas į ES ir iš vienos ES valstybės narės į kitą. Reglamento (ES) 2021/1147 35 straipsnio 2 dalies g ir h punktai
Toliau lentelėje pateikite konsoliduotus ataskaitinių metų duomenis.  
	Asmenų, priimtų perkėlimo į ES metu, skaičius 
	0

	Asmenų, priimtų pagal humanitarinio priėmimo sistemą, kaip numatyta Reglamento (ES) 2021/1147 19 straipsnio 2 dalyje, skaičius
	0

	Pažeidžiamų asmenų, priimtų pagal humanitarinio priėmimo sistemą, kaip numatyta Reglamento (ES) 2021/1147 19 straipsnio 3 dalyje, skaičius
	0 

	Į valstybę narę perkeltų tarptautinės apsaugos prašytojų arba jos gavėjų skaičius 
	5

	Iš valstybės narės iškeltų tarptautinės apsaugos prašytojų arba jos gavėjų skaičius
	0


Jeigu aktualu, aprašykite bet kokius pataisymus arba pakeitimus, kurie buvo padaryti du kartus per metus per Europos Sąjungos lėšų valdymo sistemos duomenų perdavimo modulį siunčiamoms vertėms ir kurie atspindėti pirmiau pateiktos lentelės konsoliduotuose ataskaitinių metų duomenyse. 
	[bookmark: _Hlk126137580]Ataskaitiniu laikotarpiu 5 asmenys buvo perkelti pagal 4 konkretų tikslą ‚Solidarumas“. Į Lietuva iš viso yra perkelti 27 asmenys, tačiau šiuo metu šių verčių pilna apimtimi pateikti Europos Komisijai nėra galimybės dėl pasikeitusio perkeltų asmenų deklaravimo reglamentavimo siekiant atitikti Reglamento (ES) 2021/1060 keliamus reikalavimus.


1.7.	Tik 2024 m.: projektų tęsimas. Reglamento (ES) 2021/1147 39 straipsnio 4 dalies e punktas
Pateikite informaciją apie visus po 2021 m. sausio 1 d. vykdytus projektus, kurie buvo atrinkti ir pradėti pagal Europos Parlamento ir Tarybos reglamentą (ES) Nr. 516/2014[footnoteRef:16], laikantis Europos Parlamento ir Tarybos reglamento (ES) Nr. 514/2014[footnoteRef:17]. [16: 	2014 m. balandžio 16 d. Europos Parlamento ir Tarybos reglamentas (ES) Nr. 516/2014, kuriuo įsteigiamas Prieglobsčio, migracijos ir integracijos fondas ir iš dalies keičiamas Tarybos sprendimas 2008/381/EB ir panaikinami Europos Parlamento ir Tarybos sprendimai Nr. 573/2007/EB ir Nr. 575/2007/EB bei Tarybos sprendimas 2007/435/EB (OL L 150, 2014 5 20, p. 168).]  [17: 	2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).] 

	Nei vienas PMIF 2014-2020 m. programos projektas nenumatytas etapuoti. 


2.	Papildomumas. Reglamento (ES) 2021/1147 35 straipsnio 2 dalies c punktas
Aprašykite per ataskaitinius metus pasiektą fondo remiamų veiksmų papildomumą ir, jeigu aktualu, sinergiją kitų Sąjungos fondų, visų pirma išorės finansavimo priemonių[footnoteRef:18], „Europos socialinio fondo +“ (ESF+) arba jo pirmtakų, Europos regioninės plėtros fondo (ERPF) (vertinant tiek pagal investicijų į darbo vietų kūrimą ir ekonomikos augimą, tiek pagal Europos teritorinio bendradarbiavimo tikslus), Vidaus saugumo fondo (VSF) ir sienų valdymo ir vizų politikos finansinės paramos priemonės (SVVP)[footnoteRef:19] atžvilgiu.  [18: 	Visų pirma, pvz., Kaimynystės, vystomojo ir tarptautinio bendradarbiavimo priemonės „Globali Europa“ ir Pasirengimo narystei pagalbos priemonės (PNPP) atžvilgiu. ]  [19: 	Taip pat gali būti aktualus papildomumas visų kitų atitinkamų ES fondų (pvz., Ekonomikos gaivinimo ir atsparumo didinimo priemonės, programos „Erasmus+“, programos „Kūrybiška Europa“, Sanglaudos fondo, Teisingos pertvarkos fondo ir kt.) atžvilgiu.] 

Ypatingą dėmesį skirkite:
papildomumui Sąjungos išorės finansavimo priemonių, skirtų trečiosiose šalyse vykdomiems arba su jomis susijusiems veiksmams, atžvilgiu, pabrėždami aspektus, atitinkančius Sąjungos išorės politikos principus ir bendruosius tikslus, ir
naudojamiems galimybių suteikimo mechanizmams, kaip antai organizacinėms ir procedūrinėms sąlygoms, padedančioms pasiekti sinergiją ir papildomumą, ir visiems veiksmams, įgyvendintiems ataskaitiniais metais siekiant pagerinti šiuos aspektus.
Jeigu aktualu, taip pat aprašykite vykdomų veiksmų papildomumą siekiant sustiprinti tarpžinybinį bendradarbiavimą[footnoteRef:20]; [20: 	Pavyzdžiui, valstybių narių tarpusavio tarpžinybinį bendradarbiavimą bei valstybių narių ir atitinkamų ES organų, tarnybų ir agentūrų tarpžinybinį bendradarbiavimą ES lygmeniu, taip pat kompetentingų institucijų tarpžinybinį bendradarbiavimą nacionaliniu lygmeniu kiekvienoje valstybėje narėje.] 

	[bookmark: _Hlk187410200][bookmark: _Hlk187407107]Suderinamumas su kitomis programomis ataskaitiniais metais buvo užtikrinamas įgyvendinant Reglamento (ES) 2021/1060 8 str. numatytą partnerystės principą. Pagrindinis instrumentas, numatytas užtikrinti PMIF suderinamumą su kitais finansiniais instrumentais, yra PMIF Stebėsenos komitetas. Lietuvos Respublikos socialinės apsaugos ir darbo ministerija yra Europos pagalbos labiausiai skurstantiems asmenims fondo vadovaujančioji institucija, taip pat atsakinga už jai  priskirtų 2021-2030 plėtros programų priemonių, finansuojamų Europos socialinio fondo ir Europos regioninės plėtros fondų lėšomis, įgyvendinimą.
[bookmark: _Hlk187651880]Sprendžiant iškilusius iššūkius dėl iš Ukrainos atvykusių karo pabėgėlių ataskaitiniais metais papildomumas ir sinergija buvo užtikrinami su šiomis finansavimo priemonėmis:
[bookmark: _Hlk187408204][bookmark: _Hlk156404437]- Europos socialinio fondo 2014–2020 m. investicijos. ESF investicijose iš skirtų 16,9 mln. eurų., panaudota 14 mln. eurų pirminiam ukrainiečių priėmimui (humanitariniai paketai, maistas ir pirminės socialinės, psichologinės, sveikatos priežiūros paslaugos registracijos centruose pirmomis priėmimo savaitėmis) bei vykdyti šias veiklas:
• įdarbinimas subsidijuojant ir lietuvių kalbos mokymas;
• viešąsias paslaugas teikiančių institucijų, įstaigų ir organizacijų darbuotojų gebėjimų stiprinimas, siekiant gerinti socialinės integracijos paslaugų kokybę ir jų atitiktį tikslinės grupės asmenų poreikiams;
• informacinės medžiagos parengimas ir viešinimas, siekiant geresnio sociokultūrinio orientavimo Lietuvos visuomenėje.
Parama suteikta 8600 asmenų.
[bookmark: _Hlk189659290]Be to, finansuota 12 idėjų (projektų) skirtų užsieniečiams, turintiems nuolatinį leidimą gyventi Lietuvos Respublikos (pabėgėliai bei kiti trečiųjų šalių piliečiai) taip asmenims, kuriems dėl Rusijos Federacijos karinės agresijos suteikta laikinoji apsauga Lietuvos Respublikoje, plėtojant socialinės integracijos paslaugas, didinti socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje. Finansuotos idėjos (projektai) teikiant pagalbą įsidarbinant ar įsteigiant savo verslą, pripažįstant kvalifikaciją ar ją įgyjant, mokantis lietuvių kalbos ar ugdant kitas bendrąsias kompetencijas. Iš viso dalyvavo 666 trečiųjų šalių piliečiai, iš kurių 479 ukrainiečiai. 
-Europos Sąjungos investicijų 2021–2027 m. nacionalinė programa. Migrantai yra įtraukti kaip tikslinė grupė Europos socialinio fondo ir Europos regioninės plėtros fondo investicijų prioritetuose. Konkretūs projektai, kuriuose kaip tikslinė grupė numatyti migrantai, nebuvo pradėti įgyvendinti ataskaitiniu laikotarpiu. Ateinančiu ataskaitiniu laikotarpiu planuojama patvirtinti priemonę, skirtą socialiai pažeidžiamų, socialinę riziką (atskirtį) patiriančių asmenų socialinės integracijos ir galimybių dalyvavimo darbo rinkoje didinimui, kurioje migrantai priskirti tikslinei grupei.
-Europos pagalbos labiausiai skurstantiems asmenims fondo 2014–2020 ir 2021–2027 m. nacionalinės programos. Lietuvos Respublikos socialinės apsaugos ir darbo ministerija yra atsakinga ir už Europos pagalbos labiausiai skurstantiems asmenims fondą, kurio teikiamomis paslaugomis gali pasinaudoti ir trečiųjų šalių piliečiai. Ataskaitiniu laikotarpiu paramą gavo 19102 migrantai, tautinių mažumų atstovai, pabėgėliai, prieglobsčio gavėjai.
Vadovaujančioji institucija aktyviai ir glaudžiai bendradarbiauja su Finansų ministerija ir Centrine projektų valdymo agentūra užtikrinant PMIF programos papildomumą įgyvendinant ar planuojant įgyvendinti veiklas finansuojamas Šveicarijos ir Lietuvos bendradarbiavimo programos ir Europos ekonominės erdvės ir Norvegijos finansinių mechanizmų lėšomis. Iš Šveicarijos ir Lietuvos bendradarbiavimo programos planuojama ateinančiu ataskaitiniu laikotarpiu planuojama patvirtinti kvietimus teikti paraiškas finansuoti šiuos veiksmus: 
-Užsieniečių integraciją skatinančios komunikacijos kampanijos organizavimas, kurio siekiama didinti visuomenės palankumą į Lietuvą atvykstančių imigrantų ir čia jau gyvenančių užsieniečių atžvilgiu;
-Užsieniečių moterų ir vaikų specifinių kompetencijų kėlimas, kuriuo siekiama stiprinti užsieniečių moterų ir vaikų gebėjimus ir motyvaciją dalyvauti visuomeniniame gyvenime didinant jų integracijos galimybes savivaldybėse.
Atsižvelgiant į tai, kad Lietuvos PMIF programoje gana riboti ištekliai numatyti lietuvių kalbos mokymuisi, Norvegijos finansinio mechanizmo lėšomis pradėtas įgyvendinti projektas, finansuojant lietuvių kalbos kursus žmonėms, pabėgusiems iš Ukrainos dėl Rusijos agresijos karo prieš Ukrainą. Ukrainiečiams lietuvių kalbos mokymus teikia 6 Lietuvos universitetai ir viena kolegija. 


3.	Sąjungos acquis įgyvendinimas, bendradarbiavimas ir solidarumas. Reglamento (ES) 2021/1147 35 straipsnio 2 dalies d punktas
Trumpai aprašykite, kaip per ataskaitinius metus programa padėjo įgyvendinti prieglobsčio, teisėtos migracijos, integracijos, grąžinimo ir neteisėtos migracijos sričių Sąjungos acquis (Sąjungos teisės aktus) ir atitinkamus veiksmų planus bei siekti valstybių narių bendradarbiavimo ir solidarumo.
	Ataskaitiniais metais buvo patvirtinta programa, projektų veiklos nebuvo pradėtos įgyvendinti, tačiau siekiant valstybių narių bendradarbiavimo ir solidarumo parengti 2 kvietimai pagal 4 konkretų tikslą „Solidarumas“. Ataskaitiniu laikotarpiu faktiškai į Lietuvos Respubliką perkelti 5 prieglobsčio prašytojai iš Italijos.


[bookmark: _Hlk126064978][bookmark: _Hlk126065338][bookmark: _Hlk156903066]4.	Komunikacija ir matomumas. Reglamento (ES) 2021/1147 35 straipsnio 2 dalies e punktas
Aprašykite, kaip ataskaitiniais metais buvo vykdomi komunikacijos ir matomumo veiksmai. Visų pirma nurodykite pažangą, padarytą siekiant komunikacijos strategijoje nustatytų tikslų, įvertintą pagal atitinkamus rodiklius ir jų siektinas reikšmes. Jeigu aktualu, apibūdinkite gerąją patirtį, susijusią su pagalba tikslinėms grupėms ir (arba) projektų rezultatų sklaida ir panaudojimu.
	Siekiant suteikti potencialiems pareiškėjams tikslią, išsamią ir naujausią informaciją apie PMIF galimybes skelbiamas ir nustatytais terminais atnaujinamas kvietimų teikti paraiškas planas bei ataskaitos apie įgyvendinimą. Siekiant stiprinti paramos gavėjų kompetenciją, susijusią su komunikacijos veiklos planavimu ir įgyvendinimu ataskaitiniu laikotarpiu tarpinė institucija organizavo 9 viešąsias konsultacijas pareiškėjams paraiškų teikimo bei pildymo klausimais, pagal poreikį vykdė informacinius susitikimus ir individualias konsultacijas projektų vykdytojams. Ypač didelis dėmesys skirtas pabrėžti ES finansavimą – vadovaujančioji institucija konsultavo tarpinę instituciją ir projektų vykdytojus dėl tinkamo viešinimo. Geroji patirtis ir labiausiai pasiteisinanti praktika didinant matomumą projektų lygmeniu yra tarpinės organizacijos konsultacijos pareiškėjams, kurių metu pareiškėjai mokomi apie tinkamą viešinimą ir viešinimo sklaidą. Be to, tarpinė institucija, vykdydama projektų priežiūrą, vertina projektų vykdytojų vykdomą viešinimo atitiktį nustatytiems reikalavimams.
Programos komunikacijos pareigūnas dalyvavo InformEU Home Affairs fondų tinklo susitikimuose tiek gyvai, tiek nuotoliu. 
Per ataskaitinius metus komunikacijos ir matomumo veiklos vykdytos PMIF 2021–2027 m. programos apimtyje:
2024 m. birželio 19 d. Vilniuje Sapiegų rūmuose vyko performansas „El Dorado”, kuriuo siekta atkreipti dėmesį į pabėgėlių krizę, jų patiriamus iššūkius bei biurokratines kliūtis ir kultūrinius barjerus. Dalyvių patirtys imitavo pabėgėlių kelionę – nuo dokumentų tikrinimo iki psichologinio spaudimo ir neapibrėžtumo. Tai meninis bandymas atskleisti pabėgėlių patiriamus išgyvenimus ir skatinti empatiją bei supratimą visuomenėje. Po to vyko diskusija „Migracija jaunų kūrėjų akimis: iššūkiai ir galimybės“. Jos metu jauni į Lietuvą atvykę gyventi kūrėjai dalinosi savo patirtimi apie kūrybinius ir kitus iššūkius, su kuriais jie susiduria kasdienybėje.
· 2024 m. birželio 20 d. Vilniaus Bernardinų kiemelyje vyko nemokamas ir atviras visiems pabėgėlių dienos renginys „Kultūrų rimtu: pasaulinė pabėgėlių diena“. Kultūrų ritmu – tai idėja, kad skirtingos kultūros turi savo unikalius ritmus, atspindinčius jų tradicijas, patirtis ir saviraišką. Jame pasirodė atlikėjai iš Ukrainos, Kinijos, Zimbabvės, Afganistano, Baltarusijos, Venesuelos ir Lietuvos. Organizuotos kūrybinės dirbtuvės vaikams. Bendruomenių erdvėje buvo galima daugiau sužinoti apie organizacijas dirbančias migracijos srityje: Užsieniečių integracijos centras, Maltos ordino pagalbos tarnyba – Maltiečiai, Lietuvos Caritas, MiCenter Lithuania, Refugee Council of Lithuania, Ukreate Hub, Sienos grupė, Lietuvos Raudonasis kryžius, Gelbėkit vaikus ir Pabėgėlių priėmimo centras. Informacija apie renginį skelbiama KULTŪRŲ RITMU 2024 | CULTURAL RHYTHMS 2024 | Facebook

Stebėsenos rodiklių pažanga: Rezultato rodiklis „Gyventojų, girdėjusių apie ES teikiamą finansinę paramą regionams ir miestams, dalis“. Siekiama 2030 m. reikšmė - 65 proc. Šaltinis - Eurobarometro tyrimas „Piliečių žinojimas ir supratimas apie ES regioninę politiką“. Pradinė reikšmė - 61 proc. (2019 m.). Tarpinis rodiklis – 65 proc. (2023 m.)


Pateikite nuoroda į Reglamento (ES) 2021/1060 46 straipsnio b punkte nurodytą interneto portalą ir, jeigu nuorodos skirtingos, į to reglamento 49 straipsnio 1 dalyje nurodytą interneto svetainę.
	Bendras interneto portalas, numatytas Reglamento (ES) 2021/1060 46 (b) str., už kurį atsakinga Lietuvos Respublikos Vyriausybės kanceliarija:
https://lrv.lt/lt/es-fondu-investicijos-lietuvoje-2021-2027-m
Vadovaujančioji institucija savo interneto svetainėje yra sukūrusi atskirą svetainę skelbti informaciją apie 2021-2027 m. programą ir jos įgyvendinimą:
https://pmif.lt/


5.	Reikiamos sąlygos ir horizontalieji principai 
5.1.	Reikiamos sąlygos. Reglamento (ES) 2021/1147 35 straipsnio 2 dalies f punktas
Aprašykite, kaip buvo užtikrinama, kad visus ataskaitinius metus būtų vykdomos ir taikomos Reglamento (ES) 2021/1060 III priede nustatytos tinkamos reikiamos sąlygos, visų pirma kiek tai susiję su Europos Sąjungos pagrindinių teisių chartijos principų laikymusi. Jeigu aktualu, aprašykite visus pakeitimus, kurie turėjo įtakos tam, kaip buvo vykdomos reikiamos sąlygos, kaip nurodyta Reglamento (ES) 2021/1060 15 straipsnio 6 dalyje. 
	Projektų administravimo ir finansavimo taisyklėse nurodoma, kad patiriant ir apmokant išlaidas, turi būti laikomasi ES teisės aktų, projektų administravimo ir finansavimo taisyklių, kitų projektams taikomų nacionalinės teisės aktų reikalavimų, reikalavimų dėl valstybės pagalbos, pirkimų, aplinkos apsaugos, vadovaujamasi horizontaliaisiais principais ir atitinkamomis Europos Sąjungos pagrindinių teisių chartijos nuostatomis.


5.2.	Horizontaliųjų principų laikymasis. Reglamento (ES) 2021/1060 9 straipsnis 
Aprašykite, kaip per ataskaitinius metus užtikrinote, kad būtų laikomasi Bendrųjų nuostatų reglamente nustatytų horizontaliųjų principų, visų pirma vyrų ir moterų lygybės ir lyčių aspekto integravimo skatinimo, taip pat diskriminacijos dėl lyties, rasinės ar etninės kilmės, religijos ar tikėjimo, negalios, amžiaus arba seksualinės orientacijos vengimo srityse.
	Projektų kvietimuose nurodoma, kad įgyvendinant projektą, negali būti pažeidžiami šie Horizontalieji principai: 
- darnaus vystymosi, įskaitant reikšmingos žalos nedarymo principas;
- lygių galimybių ir nediskriminavimo (dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, etninės priklausomybės, religijos, negalios ir kt.), įskaitant prieinamumo visiems reikalavimo užtikrinimas (paslaugų, infrastruktūros, fizinės ar elektroninės aplinkos sprendimai, informacijos, transporto prieinamumas ir pan.).
Projektais taip pat tiesiogiai prisidedama prie Lygių galimybių ir nediskriminavimo horizontaliojo principo, gerinant dėl galimos diskriminacijos pažeidžiamų visuomenės grupių padėtį visuomenėje, mažinant diskriminaciją ir šalinant jos priežastis, tobulinant apsaugos nuo diskriminacijos teisinius mechanizmus. Įgyvendinami projektai yra orientuoti į tai, kad trečiųjų šalių piliečiai bei asmenys be pilietybės turėtų tinkamas priėmimo ir apgyvendinimo sąlygas, gautų socialines, teisines, sveikatos (įskaitant psichologinę pagalbą) ir kitas paslaugas. 
Įgyvendinant infrastruktūros projektus, projektų vykdytojai privalo užtikrinti, kad būtų laikomasi Europos Sąjungos klimato ir aplinkos apsaugos standartų bei prioritetų ir nedaroma reikšminga žala aplinkos tikslams, kaip tai suprantama Reglamento (ES) 2020/852 17 straipsnyje.
Užtikrinta, kad kuriant nuotolinius mokymus asmenims, dirbantiems kontaktinį darbą su užsieniečiais, bei kuriant internetinę svetainę MICenter, būtų vadovaujamasi universalaus dizaino principais.


6.	Projektų įgyvendinimas trečiosiose valstybėse arba su trečiosiomis valstybėmis susijusių projektų įgyvendinimas. Reglamento (ES) 2021/1147 35 straipsnio 2 dalies i punktas
Aprašykite visus per ataskaitinius metus trečiosiose valstybėse vykdytus arba su trečiosiomis valstybėmis susijusius veiksmus ir kaip, siekiant fondo nustatytų tikslų, jais buvo sukurta Sąjungos pridėtinė vertė. Nurodykite atitinkamas trečiąsias valstybes. Pateikite aprašymą, kuriame būtų paaiškinta, kad fondo remiamais veiksmais nesiekiama užtikrinti plėtrą ir kad šie veiksmai atitinka Sąjungos vidaus politikos interesus ir dera su Sąjungoje vykdomais veiksmais. Jeigu aktualu, nurodykite prieš patvirtinant projektą vykdytas konsultacijas su Komisija (Reglamento (ES) 2021/1147 16 straipsnio 11 dalis). 
	Įgyvendinant programą KT3 „Grąžinti“ veiksmai yra susiję su trečiosiomis valstybėmis ta apimtimi, kiek tai numatyta programoje ir reikalinga sėkmingam savanoriško grįžimo, reintegracijos kilmės šalyje ir priverstinio grąžinimo veiksmams įgyvendinti. 


7.	Santrauka. Reglamento (ES) 2021/1147 35 straipsnio 2 dalis
Pateikite 1–6 skirsnių santrauką, kuri bus išversta ir paskelbta viešai. 
Santraukoje turi būti aprašyti bent jau visi 35 straipsnio 2 dalyje išvardyti punktai ir pageidautina, kad jos struktūra būtų grindžiama šiais punktais. 
Suskirstykite tekstą punktais, naudokite paryškintas teksto dalis arba informatyvias antraštes, kad suinteresuotosios šalys galėtų lengvai nustatyti pagrindinius su programa susijusius pasiekimus ir problemas, turėjusias poveikį jos rezultatams.
	1. VEIKLOS REZULTATAI
2023 m. liepos mėn. patvirtinus pagrindinį nacionalinį dokumentą, reglamentuojantį PMIF projektų finansavimą ir administravimą ir paraleliai sukūrus atitinkamus informacinės sistemos modulius iš viso paskelbta kvietimų už 10,5 mln. Eur., pasirašytos 6 projektų sutartys ir įgyvendinami projektai už 2,9 mln. Eur. Per ataskaitinį laikotarpį įgyventi veiksmai:
Pagal KT1:
1. Prieglobsčio prašytojų priėmimo infrastruktūros atnaujinimas ir plėtra. Bus sukurtos 75 vietos priėmimo infrastruktūroje pagal Sąjungos acquis. Kito projekto metu bus modernizuota ir įdiegta Pabėgėlių administravimo informacinė sistema.
2. Materialinių sąlygų ir paslaugų teikimo užtikrinimas užsieniečiams. Prieglobsčio prašytojams teikiamas socialinis, teisinis, konsultavimas, humanitarinė pagalba ir kt.
3. Prieglobsčio prašytojų teisių įgyvendinimo užtikrinimas. Užtikrinamos teisinės ir vertimo paslaugos prieglobsčio prašytojams prieglobsčio procedūrų metu.
Pagal KT2:
4. Migracijos informacijos centras – MICenter. Vieno langeliu principu teikiamos konsultacijos apie gyvenimą ir integraciją Lietuvoje. 
Pagal KT3: 
5. Trečiųjų šalių piliečių priverstinio grąžinimo, savanoriško grįžimo procedūrų organizavimas ir paslaugų teikimas. Savanoriškai grįžo 7 asmenys, privestinai grąžinti 49 asmenys. Pasiekti rodikliai bus deklaruoti vėlesnėse duomenų perdavimo ataskaitose.
6. Išsiuntimo operacijų stebėsena. Per ataskaitinį laikotarpį pasirašyta projekto sutartis.
Pagal KT4 į Lietuvą per ataskaitinį laikotarpį faktiškai persikelti 5 asmenys. 

Vadovaujančioji institucija į 2021–2027 m. PMIF veiksmų programos Stebėsenos komitetą įtraukė socialinius ir ekonominiai partnerius, nevyriausybines organizacijas, akademinės bendruomenės atstovus, kitų ministerijų atstovus, už Sienų valdymo ir vizų politikos finansinės paramos priemonės (SVVP) ir Vidaus saugumo fondų (VSF) valdymą atsakingus asmenis bei Socialinės apsaugos ir darbo ministerijos ESF investicijas administruojančio skyriaus atstovus.

Per ataskaitinį laikotarpį vyko Lietuvos migrantų priėmimo sistemos reforma. Nuo 2025 m. sausio 1 d. veiklą pradeda Priėmimo ir prieglobsčio agentūra, centralizuojanti apgyvendinimo funkcijas.
Pratęsus 2014–2020 m. programą iki 2023 m. pabaigos, naujos 2021–2027 m. programos projektai pradėti tik baigus ankstesnės programos projektus.
Kvietimų sutartys pagal KT2, siekiant vieno langelio principu teikti nemokamas konsultacijas ir informaciją trečiųjų šalių piliečiams ir pagal KT3, siekiant užtikrinti savanoriško grįžimo bei reintegracijos pagalbą, su projektų vykdytoju Tarptautinės migracijos organizacija buvo pasirašytos tik 2024 m. liepos mėnesį dėl užsitęsusių derybų.

Konkrečios poveikio švelninimo priemonės nebuvo taikytos šios programos rėmuose, tačiau siekiant sušvelninti 2022 m. dėl Ukrainoje pradėtų Rusijos karo veiksmų į Lietuvą iš Ukrainos pabėgėlių srauto poveikį, jų priėmimas ir ankstyva integracija buvo vykdomi iš projekto Nr. HOME/2022/AMIF/AG/EMAS/TF1/LT/0013, finansuojamo iš PMIF pagal tematinę priemonę „Pagalba ekstremaliosios situacijos atveju”.
Pasikeitusi demografinė situacija sąlygojo poreikį tikslinti PMIF programą, tuo tikslu padidintos investicijos į savivaldybių kompetencijų kėlimą, atitinkamai padidintas siektinas rodiklis ir planuojamos intervencijos geografinė apimtis; peržiūrėta komunikacijos intervencija, ją modifikuojant į informacijos prieigos tikslinei grupei didinimą siekiant atliepti atvykusių užsieniečių poreikį gauti informaciją vieno langelio principu.

Veiklos parama nenumatyta įgyvendinti programoje.

2023 m. rudenį Lietuva gavo finansavimą 9,81 mln. Eur ES paramos pagal tematinę priemonę Nr. AMIF/2023/SA/1.2.1. „MS under pressure – Reception at the external border”. Šio Lietuvai svarbaus projekto įgyvendinimą stabdė nacionalinio reguliavimo keliami reikalavimai investiciniams projektams reikiamiems dokumentams parengti. Tikimasi, kad pats projektų įgyvendinimas vyks sklandžiai ir vėlavimas neturės reikšmingos įtakos rezultatų pasiekimui.

Lietuva vykdo prisiimtus įsipareigojimus ir ataskaitiniu laikotarpiu buvo perkelti 5 asmenys pagal KT4. Tikimasi juos deklaruoti ateinančiu ataskaitiniu laikotarpiu.

Nėra numatytas projektų etapavimas.

2. PAPILDOMUMAS
Suderinamumas su kitomis programomis ataskaitiniais metais buvo užtikrinamas įgyvendinant Reglamento (ES) 2021/1060 8 str. numatytą partnerystės principą. Pagrindinis instrumentas, užtikrinantis PMIF suderinamumą su kitais finansiniais instrumentais, yra PMIF Stebėsenos komitetas. Be to, Socialinės apsaugos ir darbo ministerija yra atsakinga už Europos pagalbos labiausiai skurstantiems asmenims fondą, Europos socialinio fondo ir Europos regioninės plėtros fondų lėšomis finansuojamas jai priskirtas priemones.

Sprendžiant iškilusius iššūkius dėl iš Ukrainos atvykusių karo pabėgėlių ataskaitiniais metais papildomumas ir sinergija buvo užtikrinami su šiomis finansavimo priemonėmis:
- Europos socialinio fondo 2014–2020 m. investicijos. 14 mln. eurų panaudota ukrainiečių priėmimui, subsidijuojamam įdarbinimui, lietuvių kalbos mokymui ir darbuotojų gebėjimų stiprinimui.
Be to, finansuota 12 projektinių idėjų, skirtų užsieniečių, turinčių nuolatinį leidimą gyventi Lietuvoje, socialinei integracijai, siekiant didinti jų galimybes dalyvauti bendruomenėje ir darbo rinkoje.
- Europos Sąjungos investicijų 2021–2027 m. nacionalinė programa. Migrantai yra tikslinė grupė Europos socialinio fondo ir Europos regioninės plėtros fondo investicijose.
- Europos pagalbos labiausiai skurstantiems asmenims fondo 2014–2020 ir 2021–2027 m. nacionalinės programos teikiamomis paslaugomis gali pasinaudoti ir trečiųjų šalių piliečiai.
PMIF papildomumas su Šveicarijos ir Lietuvos bendradarbiavimo programa ir Europos ekonominės erdvės ir Norvegijos finansinių mechanizmais užtikrinamas bendradarbiaujant su Finansų ministerija ir Centrine projektų valdymo agentūra. Norvegijos finansinis mechanizmo lėšomis finansuojama lietuvių kalbos kursai ukrainiečiams.

3. SĄJUNGOS ACQUIS ĮGYVENDINIMAS
Ataskaitiniu laikotarpiu perkelti 5 prieglobsčio prašytojai.

4. KOMUNIKACIJA IR MATOMUMAS
Tarpinė institucija organizavo 9 viešąsias konsultacijas pareiškėjams, pagal poreikį vykdė informacinius susitikimus ir teikė individualias konsultacijas projektų vykdytojams.
Programos komunikacijos pareigūnas dalyvavo InformEU Home Affairs fondų tinklo susitikimuose.
Vyko šie renginiai:
· 2024 m. birželio 19 d. Vilniuje Sapiegų rūmuose vyko performansas „El Dorado”, siekiant atkreipti dėmesį į pabėgėlių krizę, jų patiriamus iššūkius bei biurokratines kliūtis ir kultūrinius barjerus. Vyko diskusija „Migracija jaunų kūrėjų akimis: iššūkiai ir galimybės“.
· 2024 m. birželio 20 d. Vilniaus Bernardinų kiemelyje vyko nemokamas ir atviras visiems pabėgėlių dienos renginys „Kultūrų rimtu: pasaulinė pabėgėlių diena“. Daugiau informacijos: KULTŪRŲ RITMU 2024 | CULTURAL RHYTHMS 2024 | Facebook

Bendras interneto portalas, numatytas Reglamento (ES) 2021/1060 46 (b) str.:
https://lrv.lt/lt/es-fondu-investicijos-lietuvoje-2021-2027-m

Vadovaujančiosios institucijos interneto svetainė:
https://pmif.lt/

5. REIKIAMOS SĄLYGOS IR HORIZONTALIEJI PRINCIPAI
Projektų administravimo ir finansavimo taisyklės nustato, kad patiriant ir apmokant išlaidas, turi būti laikomasi ES teisės aktų, kitų projektams taikomų nacionalinės teisės aktų reikalavimų, reikalavimų dėl valstybės pagalbos, pirkimų, aplinkos apsaugos, vadovaujamasi horizontaliaisiais principais ir atitinkamomis Europos Sąjungos pagrindinių teisių chartijos nuostatomis.
Projektais tiesiogiai prisidedama prie Lygių galimybių ir nediskriminavimo horizontaliojo principo. Įgyvendinami projektai yra orientuoti į tai, kad trečiųjų šalių piliečiai bei asmenys be pilietybės turėtų tinkamas priėmimo ir apgyvendinimo sąlygas, gautų socialines, teisines, sveikatos (įskaitant psichologinę pagalbą) ir kitas paslaugas. 
Užtikrinta, kad kuriant nuotolinius mokymus asmenims, dirbantiems kontaktinį darbą su užsieniečiais, bei kuriant internetinę svetainę MICenter, būtų vadovaujamasi universalaus dizaino principais.

6. PROJEKTŲ ĮGYVENDINIMAS TREČIOSIOSE VALSTYBĖSE ARBA SU TREČIOSIOMIS VALSTYBĖMIS SUSIJUSIŲ PROJEKTŲ ĮGYVENDINIMAS
Su trečiosiomis valstybėmis veiksmai yra susiję ta apimtimi, kiek tai numatyta programoje ir reikalinga sėkmingam savanoriško grįžimo, reintegracijos kilmės šalyje ir priverstinio grąžinimo veiksmams įgyvendinti pagal KT3. 

